62018TO0763_INF
Üldkohtu (kümnes koda) 18. detsembri 2019. aasta määrus – Lazarus Szolgáltató és Kereskedelmi Kft. vs. komisjon
(kohtuasi T‑763/18)
Tühistamishagi – Riigiabi – Väidetavalt ebaseadusliku riigiabi andmine Ungari poolt puuetega töötajaid tööle võtnud ettevõtjatele – Komisjoni eeldatavad otsused, millega abi tunnistatakse siseturuga vastuolus olevaks – Hagi esitamise tähtaeg – Tähtaja algus – Teatavaks võtmine – Tõendamine – Hoolsuskohustus – Akt, mille peale ei saa hagi esitada – Vastuvõetamatus
1.
Tühistamishagi – Tähtaeg – Tähtaja algus – Avaldamata ja hagejale teatamata akt – Täpne teadlikkus sisust ja põhjendustest – Kohustus nõuda akti olemasolust teadasaamise korral mõistliku aja jooksul selle tervikteksti
(ELTL artikli 263 kuues lõik)
(vt punktid 22, 28 ja 30)
2.
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Liikmesriigi kohtule adresseeritud komisjoni kiri, milles piirdutakse temale teabe andmisega riigiabi valdkonnas kaebuse lahendamise menetlusstaadiumi kohta – Välistamine – Hagi vastuvõetamatus
(ELTL artikkel 263)
(vt punktid 37–39)
Ese
ELTL artikli 263 alusel esitatud hagi nõudega tühistada komisjoni väidetavalt tehtud otsused, mis käsitlevad esiteks kaebust SA.29432 – CP 290/2009 – Ungari – „Diskrimineerivate õigusnormide tõttu ebaseaduslikuks tunnistatud riigiabi seoses puuetega töötajate töölevõtmisega“ ning teiseks kaebust SA.45498 (FC/2016) – „OPS Újpest lift Kft. kaebus ajavahemikul 2006‑2012 puuetega inimesi tööle võtnud ettevõtjatele antud riigiabi kohta“.
Resolutsioon
1.
Jätta hagi rahuldamata.
2.
Mõista kohtukulud välja Lazarus Szolgáltató és Kereskedelmi Kft-lt (Lazarus Kft.).